Tomasz Ujejski
Tomašas Ujejskis (lenk. Tomasz Ujejski, 1613 m. Lenkijoje – 1689 m. rugpjūčio 1 d. Vilniuje) – Lenkijos Romos katalikų kunigas, Plocko ir Varmijos karališkasis sekretorius ir kanauninkas. Varmijos sufraganas 1658–1677 m. 1668 m. rugsėjo 16 d. vykusiame sosto atsisakymo posėdyje jis pasirašė aktą, patvirtinantį Jono II Kazimiero Vazos atsistatydinimą. 1669 m. buvo Michalo Korybo Višnioveckio kurfiurstas iš Kijevo vaivadijos. Jano III Sobieskio kurfiurstas iš Kijevo vaivadijos 1674 m. 1677 metais įstojo į Jėzuitų ordiną. Baigė studijas Romoje. Palaidotas Vilniaus Ignaco Lojolos bažnyčioje. 1798 m. Rusijos valdžiai uždarius Šv. Ignaco bažnyčią, susirūpinta perlaidoti gyvenimo šventumu pasižymėjusio vyskupo kūną. 1825 m. Lucko–Žitomyro vyskupo Kasparo Cecišovskio iniciatyva Tomašo Ujejskio palaikai buvo perkelti į Žitomyro katedrą. Šia proga ekshumuotas vyskupo kūnas su procesija iškilmingai perneštas iš Augustinų bažnyčios į Šv. Kazimiero bažnyčią, kurioje prieš išgabenant palaikus į Žitomyrą atliktos gedulinės pamaldos.